मिस यूनीवर्स 1959

**मिस यूनिवर्स 1959** आठवां मिस यूनिवर्स सौंदर्य प्रतियोगिता था, जो 24 जुलाई 1959 को लॉन्ग बीच म्युनिसिपल ऑडिटोरियम, लॉन्ग बीच, कैलिफ़ोर्निया, संयुक्त राज्य अमेरिका में आयोजित हुआ था। यह लॉन्ग बीच में आयोजित होने वाला आख़िरी सौन्दर्य प्रतियोगिता था, इसके बाद 1960 में प्रतियोगिता को मियामी बीच, फ्लोरिडा स्थानांतरित कर दिया गया।

समारोह के अंत में कोलंबिया की लूज मरीना जुलुआगा ने जापान की अकीको कोजिमा को मिस यूनिवर्स 1959 का ताज पहनाया। कोजिमा जापान की पहली प्रतिनिधि और प्रतियोगिता जीतने वाली पहली एशियाई महिला बनीं।

इस वर्ष की प्रतियोगिता में 34 देशों और क्षेत्रों की प्रतियोगियों ने हिस्सा लिया। इस प्रतियोगिता की मेज़बानी बायरन पामर ने की।

## पृष्ठभूमि

### प्रतिभागियों का चयन
इस प्रतियोगिता में भाग लेने के लिए 34 देशों और क्षेत्रों से प्रतिभागियों का चयन किया गया था।

#### पदार्पण, वापसी और निकासी

इस संस्करण में बोलीविया, बर्मा (अब म्यांमार) और लक्ज़मबर्ग ने पहली बार भाग लिया, जबकि ऑस्ट्रिया, कोस्टा रिका, आइसलैंड, थाईलैंड और तुर्की ने पुनः भाग लिया। थाईलैंड ने आखिरी बार 1954 में भाग लिया था, जबकि ऑस्ट्रिया, कोस्टा रिका, आइसलैंड और तुर्की ने आखिरी बार 1957 में भाग लिया था। ऑस्ट्रेलिया, ब्रिटिश गियाना, चिली, पैराग्वे, सिंगापुर, सूरीनाम, वेनेजुएला और वेस्ट इंडीज़ ने अपनी-अपनी राष्ट्रीय प्रतियोगिता आयोजित न कर पाने या प्रतिनिधि नियुक्त न कर पाने के कारण प्रतियोगिता से नाम वापस ले लिया। अलास्का ने भी भाग नहीं लिया क्योंकि अमेरिका के एक क्षेत्र (टेरिटरी) से राज्य बनने के बाद अलास्का के लिए मिस यूनिवर्स राष्ट्रीय प्रतियोगिता को हटा कर मिस यूएसए राज्य प्रतियोगिता में शामिल कर दिया गया।

फिलीपींस की क्रिस्टीन माटियास को मिस यूनिवर्स प्रतियोगिता में भाग लेना था लेकिन उनकी यूनिवर्सिटी फिलीपींस विमेन्स यूनिवर्सिटी ने सार्वजनिक रूप से स्विमसूट पहनने की अनुमति नहीं दी इसलिए वह भाग नहीं ले सकीं। आइडा कादमानी को संयुक्त अरब गणराज्य का प्रतिनिधित्व करना था लेकिन उन्होंने भी जजों के सामने स्विमसूट पहनने से इंकार कर दिया इसलिए उन्होंने नाम वापस ले लिया। उनकी जगह नवाल रमली को भेजा गया लेकिन उन्होंने भी प्रतियोगिता में भाग नहीं लिया क्योंकि पेजेंट आयोजक यह स्पष्ट नहीं कर पाए कि क्या वह कादमानी की जगह ले सकती हैं या नहीं। इंडोनेशिया पहली बार प्रतियोगिता में भाग लेने वाला था लेकिन जकार्ता में मिस इंडोनेशिया प्रतियोगिता के खिलाफ विरोध प्रदर्शनों के कारण उम्मीदवार भेजा नहीं जा सका। मिस यूनिवर्स इंक. के उस समय के कार्यकारी निर्माता ऑस्कर रेनहार्ट के अनुसार, अन्य देश जिन्होंने अपने प्रतिनिधियों को सार्वजनिक रूप से स्विमसूट पहनने की अनुमति नहीं दी, उनमें आयरलैंड, पुर्तगाल और स्पेन शामिल थे। स्पेन और पुर्तगाल ने अगले साल पहली बार अपने प्रतिनिधि भेजे।

## परिणाम

### प्लेसमेंट

### विशेष पुरस्कार

## सौन्दर्य प्रतियोगिता
### प्रारूप

1955 की तरह ही, इस संस्करण में भी प्रारंभिक प्रतियोगिता में स्विमसूट और ईवनिंग गाउन राउंड के आधार पर 15 सेमी-फ़ाइनलिस्ट चुने गए। फाइनल प्रसारण के दौरान इन 15 सेमी-फ़ाइनलिस्ट ने अपनी-अपनी मातृभाषा में एक छोटा भाषण दिया। इसके बाद उन्होंने दोबारा स्विमसूट और ईवनिंग गाउन पहनकर मंच पर प्रस्तुति दी और अंत में पाँच फ़ाइनलिस्ट का चयन किया गया।

### चयन समिति

* मैक्सवेल अर्नो – अमेरिकी निर्देशक
* क्लाउड बेर - फ्रांसीसी निर्देशक, लेखक, निर्माता, अभिनेता और फिल्म वितरक
* घिसलीन आर. डी अमाडोर - इक्वाडोर के न्यायाधीश
* विओन पापामिचलिस - फिल्म निर्माता
* जोसेफ रटेमबर्ग - यूक्रेनी-अमेरिकी फोटो पत्रकार और छायाकार
* विन्सेंट ट्रोटा – अमेरिकी कलाकार
* पॉल वेलमैन - अमेरिकी पत्रकार

## प्रतियोगी

इस खिताब के लिए 34 प्रतियोगियों ने प्रतिस्पर्धा की।

## टिप्पणी

## सन्दर्भ

## बाहरी कड़ियाँ
*मिस यूनिवर्स आधिकारिक वेबसाइट

 
श्रेणी: मिस यूनीवर्स
श्रेणी: सुन्दरता प्रतियोगिता
श्रेणी: अंतर्राष्ट्रीय सुन्दरता प्रतियोगिता
श्रेणी:वर्षानुसार मिस यूनिवर्स